བླ་མེད་ཡང་ཕུར་གྭའུ་དམར་ནག་ལས༔ གཟའ་བཅོས་བདུད་རྩི་བུམ་པའི་དཔེའུ་རིས་བཞུགས་སོ༔» བླ་མེད་ཧེ་རུ་ཀ་ལ་ཕྱག་འཚལ་ལོ༔ ས་མ་ཡ༔ «དང་པོ་དྲང་སྲོང་སྐུའི་འཁོར་ལོ་ནི༔ ཕྱི་རུ་སྒྲ་གཅན་ཁ་སྦྱོར་བྱ༔ དབུས་སུ་ཁྱབ་འཇུག་ལྟེ་བ་རུ༔ གནས་རྣམས་ཡི་གེ་འཁྲུལ་མེད་བྲིས༔ ཕྱི་རོལ་རྡོ་རྭ་མིག་གི་ཕྲེང་༔ མེ་རླུང་དང་བཅས་རྒྱ་ཆིངས་བྱ༔ རི་བོང་འཛིན་གྱི་བྲི་ཐབས་ནི༔ རི་བོང་སྒྲ་གཅན་འཛིན་གྱིས་བསྐོར༔ ཀུ་མུ་ཏ་ལའང་དེ་བཞིན་ནོ༔ ཙཀྵུ་དམར་པོ་སྦྲུལ་གྱིས་དཀྲིས༔ རིགས་ལྔ་མེ་ཡི་འཁོར་ལོས་དཀྲིས༔ འདེམས་རིབ་དག་གིས་བསྐོར༔ པེན་ཆུའི་ཞགས་པས་བསྐོར༔ པ་པཾ་རལ་གྲི་འཁོར་ལོས་བསྐོར༔ ཐམས་ཅད་མ་ཡིག་བུ་ཡིག་སྤྲད༔ མིག་དང་མེ་རླུང་དྲྭ་བས་བསྐོར༔ གནས་གནོན་མིག་དང་རྡོ་རྭས་བསྐོར༔ བསྲེག་པ་དེ་ཡང་རྫས་དང་སྦྱར༔ ས་མ་ཡ༔ སྤྱིར་ཡང་གབ་དང་ཞལ་ཤེས་མང་བར་ཡོད༔ སློབ་དཔོན་མེད་ན་ལག་ལེན་སྨོན་སྲིད་ཀྱིས༔ ཕྱི་ནང་ལོག་ན་རེག་ཕུང་དུག་དང་འཕྲད༔ དེ་བས་སློབ་དཔོན་ཞལ་ལ་ལེགས་པར་བསྟེན༔ ས་མ་ཡ༔» «གཏེར་རྒྱ༔ སྦས་རྒྱ༔ ཟབ་རྒྱ༔ གསང་རྒྱ༔ གཏད་རྒྱ༔ པདྨ་གཏེར་བདག་གླིང་པས་མོན་ཤ་འུག་སྟག་སྒོ་ནས་གདན་དྲངས་ཤིང་ཤོག་སེར་ནས་ཞལ་བཤུས་སོ།། །།

»